Viluste

Viluste (kohalik nimevariant Viruskülä) on küla Põlva maakonnas Räpina vallas. Küla kuulus Räpina kihelkonda. 

Enne Eesti omavalitsuste haldusreformi 2017. aastal kuulus küla Veriora valda.

Viluste külgneb põhjas Veriora ja Mõtsavaara külaga, idas Vändraga, lõunas Verioramõisaga, edelas Vinsoga, läänes Haavapää ja Laho külaga.

Loodus
Viluste külast voolab läbi Pahtpää jõgi. Küla lääneossa jääb Haidrasuu.

Taristu
Viluste küla läbivad Võru–Räpina maantee (65), Viluste–Lindora tee (18199) ja Viluste–Metsavaara–Adleri tee (18230). 

Tartu-Petseri raudtee Veriora raudteejaam on Vilustest umbes 2 kilomeetri kaugusel.

Külas asub Viluste Põhikool.

Ajalugu
Esimesed kirjalikud teated Viluste küla (Willusth) kohta on 1582. aastast.

1769. aastal asutati Viluste külakool.

Nõukogude perioodil asus Vilustes Veriora sovhoosi keskus.Jaan Kappo. Põlva rajoon. Siin- ja sealpool maanteed. Tallinn: Eesti Raamat, 1989, lk 143

Tuntud isikuid
Vilustes on sündinud ihtüoloog, bioloogiadoktor Linda Rannak, veterinaariateadlane Hanno Kübar ning narodnik ja kirjamees Jaan Sibul (alias Ivan Narodny).

Vaata ka
Veriora sovhoos

Viited

Kategooria:Räpina vald
Kategooria:Põlva maakonna külad